Altyd net jy: Elsa Winckler Graffiti Books
Search results: Elsa Winckler
Illustrator: Marleen Visser
Kathleen en haar twee susters erf elkeen vyfmiljoen rand na hul geliefde tante Peet se afsterwe, mits hulle 'n vreemde bepaling nakom: Hulle moet elkeen eers 'n maand lank in ta' Peet se huis op Greyton gaan bly. In hul gejaagde lewens het nie een van die drie werklik hiervoor tyd nie, maar Kathleen stem in om eerste te gaan, want sy moet in elk geval aan 'n sakeplan vir haar aanlynonderneming werk. Sy het egter nie daarmee rekening gehou dat iemand die kothuis agter ta' Peet se huis sou huur nie. Beslis nie 'n aantreklike man met viooltjieblou oe nie. Sakekonsultant Steyn Erasmus se arm is in 'n hangverband en Kathleen ontferm haar oor hom. Maar wat tussen hulle broei, is veel meer as net goeie buurmanskap . . . Steenhuisen: Wat beteken sy aanstelling vir die DA? | Netwerk24
Deur Llewellyn Prince 27 Oktober 2019 14:18
John Steenhuisen is die DA se nuwe parlementêre leier in die plek van Mmusi Maimane. Foto: DAWIE BOONZAAIER
Die aanstelling van John Steenhuisen in die plek van Mmusi Maimane as parlementêre leier van die DA dui op ’n fundamentele skuif in dié party dat sy leiers voortaan “op verdienstelikheid en nie op rasgronde” nie verkies sal word.
Dit was prof. Erwin Schwella, politieke ontleder van Bellville verbonde aan die Tilburg-Universiteit in Nederland, se reaksie kort nadat dr. Annelie Lotriet, die DA se koukusvoorsitter in die parlement, Sondag amptelik Steenhuisen se onbestrede aanstelling in die pos bevestig het.
Steenhuisen vervang Maimane wat ná ’n dramatiese week in die party Donderdag aangekondig het dat hy uit dié pos én die party bedank. Hy het Woensdag reeds sy bedanking as partyleier aangekondig.
Volgens Schwella is Steenhuisen demokraties verkies en is hy volgens sy party die beste kandidaat vir die pos.
“Hy is ’n uitstekende parlementêre debatteerder en is ook gewild in die party. Hy het egter sy teenstanders.”
Schwella meen sy aanstelling wys die party se siening het fundamenteel verskuif ten opsigte daarvan of ras of meriete ’n faktor in prominente aanstellings moet speel.
“Steenhuisen se aanstelling wys dat die party nou sterk in ’n rigting beweeg waar verdienstelikheid aanstellings sal bepaal. En daar is ’n groot getal bekwame swart kandidate wat ook binnekort in prominente poste in die party aangestel kan word.”
Schwella meen dit is voortydig om te sê dat ’n nuwe beplande party wat gegriefde DA-lede wil vorm, steun van meesal die DA sal lok.
Maar versterk dit nie net weer die persepsie dat die DA ’n wit party is nie? Of dit nou waar is of nie, sal Steenhuisen se aanstelling dié persepsie beslis verder voed.
Rapport het Sondag berig dat gegriefde DA-leiers en -lede dit oorweeg om ’n wegbreekparty te stig om in 2021 aan die munisipale verkiesing deel te neem.
Luidens die berig het gesprekke hieroor reeds twee weke gelede begin toe dit moontlik begin lyk het dat Helen Zille die nuwe voorsitter van die party se federale raad sou word.
Dr. Nontsikelelo Breakfast, politieke ontleder van die Universiteit Stellenbosch, sê dit is goed as die DA Steenhuisen op meriete aangestel het. “Maar versterk dit nie net weer die persepsie dat die DA ’n wit party is nie? Of dit nou waar is of nie, sal Steenhuisen se aanstelling dié persepsie beslis verder voed.”
Volgens Breakfast is die DA in ’n “erge krisis”.
“En as ’n mens na ander name kyk wat op die tafel is om ander vakante topposte te vul, word bogenoemde narratief net verder gedryf.” Die Sunday Times het Sondag berig Steenhuisen se aanstelling is die begin van ’n veldtog van Zille se ondersteuners in die party om alle magtige poste oor te neem en dit met “wit mense” te vul.
Die koerant berig die DA wil glo vir Natasha Mazzone, DA-LP en woordvoerder oor openbare ondernemings, as die nuwe hoofsweep aanstel, terwyl Geordin Hill-Lewis, nog ’n prominente DA-LP, genoem word as ’n toekomstige uitvoerende hoof van die party.
*Volg Netwerk24 vir meer.
Meer oor: John Steenhuisen | Da-Leierstryd | Politiek | Da